###### **Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 23. júna 2017

**Zámer záchrany Divadla LUDUS**

**Materiál obsahuje:**

1. Návrh uznesenia

2. Dôvodová správa

3. Zámer záchrany Divadla LUDUS

4. Prílohy

**Predkladatelia:**

Ing. Tatiana Mikušová, členka Komisie kultúry zastupiteľstva BSK  
Ing. István Pomíchal, člen Komisie kultúry zastupiteľstva BSK  
Mgr. Art. Roman Maroš, člen Komisie kultúry zastupiteľstva BSK

**Zodpovedná:**

Mgr. Art. Zuzana Šajgalíková, riaditeľka Odboru cestovného ruchu a kultúry Úradu BSK

**Spracovatelia:**

Ing. Tatiana Mikušová, členka Komisie kultúry zastupiteľstva BSK  
Mgr. Art. Peter Kuba, umelecký šéf Divadla LUDUS  
Mgr. Art. Dana Kurilllová, riaditeľka Divadla LUDUS

Mgr. Art. Zuzana Šajgalíková, riaditeľka Odboru cestovného ruchu a kultúry Úradu BSK

Mgr. R. Šenkirik, vedúci oddelenia kultúrnej infraštruktúry Úradu BSK

Renáta Staněková, referentka oddelenia kultúrnej infraštruktúry Úradu BSK

Bratislava

jún 2017

Návrh uznesenia

**UZNESENIE č. ........... / 2017**

zo dňa 23. 06. 2017

Zastupiteľstvo Bratislavského samosprávneho kraja po prerokovaní materiálu

**A.**    **s c h v a ľ u j e**

Zámer záchrany Divadla LUDUS;

**B. u k l a d á**

riaditeľovi úradu BSK spracovať a predložiť na najbližšie zasadnutie Zastupiteľstva BSK návrh na komplexné riešenie budúcej prevádzky Divadla a Školy LUDUS.

**D ô v o d o v á s p r á v a**

**Divadlo LUDUS**

Divadlo LUDUS, ktoré vzniklo v roku 1970 ako kreatívne centrum mladých, je jediným divadlom svojho druhu v Bratislavskom kraji, ktoré dlhodobo pracuje s cieľovou skupinou žiakov, študentov a mladých ľudí. Spojením so školou LUDUS, ktorá vychovala pre slovenské divadlo desiatky profesionálnych divadelníkov, vytvára jedinečný koncept prepojenia dramatickej výchovy s profesionálnou divadelnou skúsenosťou, zameraný na kľúčovú vekovú kategóriu. Neprerušená práca s touto cieľovou skupinou je nevyhnutnou podmienkou zachovania a rozvoja divadelnej tradície a jej kontinuity. Históriu divadla LUDUS, ako i anabázu jeho prevádzkových zmien a striedania priestorov pôsobenia, približuje Príloha č. 1.

Divadlo LUDUS v súčasnosti pôsobí v prenajatých priestoroch na základe nájomnej zmluvy uzatvorenej v roku 2009 s vlastníkom Tower Stage, s.r.o. v objekte budovy na Pribinovej ul. č. 25 v Bratislave. Trvanie zmluvy je 10 rokov. Mesačné nájomné za administratívne a divadelné priestory tvorí sumu 9.600,- Eur, t.j. **za jeden rok vynaloží BSK na prenájom priestorov pre Divadlo LUDUS sumu 115.200,- Eur.**

Bratislavský samosprávny kraj v Stratégii rozvoja kultúry na roky 2015-2020 sformuloval v strategickej časti materiálu nasledovnú víziu rozvoja Divadla LUDUS:

***„Kľúčovým problémom Divadla Ludus sú nevyhovujúce podmienky umeleckej prevádzky divadla v budove Heineken Tower Stage. Riešenie tohto problému je zásadnou výzvou pre Bratislavský samosprávny kraj. Do momentu vypršania nevýhodnej nájomnej zmluvy je potrebné nájsť pre pôsobenie Divadla Ludus adekvátne priestory, čo je základný predpoklad pre zmysluplné a úspešné fungovania divadla. Dlhodobou víziou rozvoja Divadla Ludus je nadviazať na dlhoročnú hodnotnú tradíciu spojenú so školou Ludus a spolu s vyhovujúcimi prevádzkovými podmienkami dosiahnuť zvýšenie návštevnosti divadla.“***

Stratégia rozvoja kultúry v Bratislavskom samosprávnom kraji na roky 2015-2020, kapitola 4: Kultúrna infraštruktúra Bratislavského samosprávneho kraja, str. 23

V Akčnom pláne Stratégia stanovuje nasledovné kľúčové kroky s termínmi plnenia:

***PRIORITA 4: Optimalizácia infraštruktúry***

*Opatrenie 4.1:   
Zabezpečenie podmienok a koncepcie činnosti Divadla LUDUS po skončení nájmu v priestoroch Tower Stage*

*Termín: 2019*

*Merateľné ukazovatele:*

*Vytipovanie vhodného sídla Divadla Ludus – 2016 (splnené)*

*Nastavenie podmienok prevádzky Divadla Ludus v novom sídle, resp. nových priestoroch (zvážiť obnovenie Školy Ludus) – 2017 (spracované)*

*V prípade nutnosti adaptovať priestory – projektová dokumentácia k adaptácii nových priestorov na účely prevádzky Divadla Ludus – 2018 (priebežne plnené)*

*Sťahovanie Divadla Ludus do nových priestorov – 2019*

Stratégia rozvoja kultúry v Bratislavskom samosprávnom kraji na roky 2015-2020, Akčný plán , str. 44

Predkladaný materiál prezentuje zámer záchrany a návrh riešenia budúcej prevádzky divadla LUDUS v súlade s Akčným plánom Stratégie rozvoja kultúry a PHSR BSK, ktorý vznikol na základe činnosti pracovnej skupiny vymenovanej riaditeľom Úradu BSK pre tento účel a v úzkej spolupráci s vedením divadla LUDUS.

**ZÁMER ZÁCHRANY DIVADLA LUDUS**

**Vznik, činnosť a závery pracovnej skupiny**

Na podnet Kultúrnej komisie Zastupiteľstva Bratislavského samosprávneho kraja menoval riaditeľ Úradu BSK v septembri 2016 **pracovnú skupinu**, s úlohou nájsť a pripraviť dlhodobé riešenie pôsobenia a rozvoja Divadla LUDUS (a tiež Bratislavského bábkového divadla). Pracovná skupina sa zhodla, že prioritou pri hľadaní vhodného dlhodobého sídla pre divadlo LUDUS je garancia samostatnej divadelnej prevádzky bez zdieľania priestorov s iným nájomníkom a taktiež možnosť vytvorenia spoločných priestorov so školou LUDUS.

Členovia pracovnej skupiny

Ing. Tatiana Mikušová   
(garant za Divadlo LUDUS)  
Ing. István Pomichal, PhD.   
(garant za BBD)  
Mgr. Art. Roman Maroš  
(člen komisie kultúry, divadelný režisér)

Mgr. art. Dana Kurillová   
(riaditeľka, Divadlo LUDUS)  
Mgr. art. Peter Kuba (Divadlo LUDUS)  
Ing. Ján Brtiš (riaditeľ BBD)  
OCRaK (gesčný odbor)  
OIČSMaVO

Pracovná skupina po obhliadnutí a zanalyzovaní 9-tich rôznych objektov na území Bratislavy (viď Príloha č. 2) odporúča **vybudovať dlhodobé sídlo Divadla Ludus v objekte kongresového centra Technopol**. Celkovú prenajímateľnú plochu tvorí približne 1.200 m², nachádzajúcich sa na prvom nadzemnom podlaží objektu. Bez rozsiahlejších stavebných zásahov do konštrukčných prvkov, priestor umožňuje vytvoriť divadelnú sálu s kapacitou cca 150-200 sedadiel s kompletnou technickou i návštevníckou infraštruktúrou, samostatné štúdiové javisko, adekvátne priestory pre pôsobenie aj pre školu LUDUS, kancelárske priestory a veľkorysé skladové priestory. Budova je dobre dopravne dostupná a nachádza sa na strategickom mieste v blízkosti budúceho petržalského korza a budúcej zastávky električky.

Vlastník prejavil záujem priestory dlhodobo prenajať a poskytol Úradu BSK podklady projektovej dokumentácie skutočného vyhotovenia stavby. Úrad BSK procesuje verejné obstarávanie na vypracovanie „Štúdie realizovateľnosti stavených úprav priestorov Kongresového centra TECHNOPOL pre potreby prevádzky Divadla LUDUS“, ktorá je momentálne v štádiu rozpracovanosti. Na objednanie tejto štúdie použil Úrad BSK formu verejného obstarávania, ktorá sa vzťahuje na zákazky s nízkou hodnotou. PHZ bola stanovená oslovením 3 spoločností a prieskum trhu prebieha oslovením 5 rôznych spoločností. Realizácia Štúdie realizovateľnosti je kľúčovým krokom Akčného plánu PHSR BSK a sú na ňu rezervované finančné prostriedky v rozpočtovom programe 3.3. Štúdia realizovateľnosti bude spracovaná v detailnom riešení a bude podkladom pre realizačný projekt stavebnej rekonštrukcie priestorov.

**Aktuálny stav: Ohrozenie prevádzky divadla už v roku 2017**

Divadlo LUDUS momentálne pôsobí v budove Heineken Tower Stage na základe nájomnej zmluvy, ktorú uzatvoril BSK v roku 2009 uzatvoril s  Tower Stage, s.r.o. Platnosť nájomnej zmluvy sa končí 30. 6. 2019, po tomto termíne divadlo nemá k dispozícii vlastné sídlo. Dňa 1.6.2017 divadlo oficiálne oznámilo Úradu BSK, že Tower Stage s.r.o. na základe vzájomnej komunikácie nevie garantovať plánovanie termínov predstavení, nakoľko prichádza k rekonštrukcii budovy Tower Stage a k výstavbe Eurovea 2. Divadlo dostalo odporúčanie zabezpečiť si prenájom priestorov v inom objekte. Úrad BSK oficiálnym listom požiadal prenajímateľa, aby túto skutočnosť potvrdil písomným stanoviskom a tiež aby sa vyjadril, či a dokedy je schopný garantovať plnenie zmluvy.

**Kongresové centrum v budove Technopolu – súčasný stav  
(fotodokumentácia s víziou budúceho sídla Divadla LUDUS)**

** **

pohľad od parkoviska

pohľad od kanála – električka LUDUS

** **

pohľad od fontány a električky

schodisko k LUDUSu

**** ****

pohľad z foyer na trakt Divadlo

pohľad z foyer na trakt Škola


** **


súčasný stav priestor Školy


súčasný stav divadelná sála

**Navrhované dlhodobé sídlo divadla a školy LUDUS (vizualizácia)**

Vizualizáciu pre účely vypracovania Návrhu budúcej prevádzky Divadla LUDUS a pre účely rokovaní pracovnej skupiny s vedením Úradu BSK vypracovalo Divadlo LUDUS.

****

****

****

**Aproximatívne finančné náklady na vybudovanie dlhodobého sídla Divadla LUDUS**

Úprava priestorov pre účely prevádzky divadla a školy LUDUS si vyžaduje naprojektovanie a obstaranie mobilných a zabudovaných divadelných technológií (javisko, hľadisko, svetelná a zvuková technika, štúdiová sála) a stavebnú úpravu s účelom úpravy divadelného zázemia, priestorov pre školu LUDUS a kancelárskych priestorov. Divadlo LUDUS iniciatívne dalo vyhotoviť vizualizáciu budúceho priestorového riešenia v objekte Technopolu.

Divadlo Ludus s cieľom stanovenia predpokladanej hodnoty zákazky z vlastnej iniciatívy a na vlastné náklady zadalo vypracovanie troch cenových ponúk na dodanie mobilných a zabudovaných divadelných technológií (viď Príloha č. 3). Priemerom týchto cenových ponúk bola stanovená PHZ, teda aproximatívna výška finančných nákladov na technologické vybavenie.

Aproximatívny rozpočet na technologické vybavenie priestorov

**A.** Mobilné (nezabudované) technológie: 211 000,33,- Eur (bez DPH)

**B.** Zabudované technológie: 300 000,33,- Eur (bez DPH)

Spolu: 511 000,66,- Eur (bez DPH)

Na stanovenie finančných nákladov na stavebné úpravy s účelom úpravy priestorov oslovil Úrad BSK vlastníka objektu, Technopol Services, a.s., ktorý vypracoval rámcový rozpočet s hrubým odhadom finančných nákladov.

Aproximatívny rozpočet na stavenú úpravu priestorov

**C.** Stavebné úpravy – kalkulácia rekonštrukčných prác vypracovaná vlastníkom objektu Technopol zahŕňajúca zásahy do stavebných konštrukcií (dispozícia, priečky, interiérové úpravy a pod.), úpravu sietí (elektro, zdravotechnika, vzduchotechnika) a požiarnej a bezpečnostnej technológie: 890 000,- Eur (bez DPH)

Zároveň Úrad BSK procesuje vypracovanie Štúdie realizovateľnosti v detailnom riešení, ktorá bude obsahovať presný rozpočet nákladov na stavebné úpravy.

V súlade so Zákonom o rozpočtových pravidlách územnej samosprávy nemôže BSK investovať do cudzieho majetku, preto musí investíciu do adaptácie priestorov kongresového centra vrátane zabudovaných technológií vykonať vlastník objektu. **Z týchto dôvodov môže byť BSK investorom iba v časti A (mobilné technológie) a investíciu v častiach B a C vykoná vlastník objektu.**

**Škola LUDUS**

Divadlo LUDUS je neoddeliteľne spojené so školou LUDUS a vďaka ich vzájomnému prepojeniu sa vytvára jedinečný kultúrno-vzdelávací koncept, ktorého podpora a rozvoj sú aj z celoslovenského pohľadu kľúčovými prioritami. Z týchto dôvodov zo záverov pracovnej skupiny vyplýva, že optimálnym riešením do budúcnosti je prevádzka divadla a školy pod jednou strechou v spoločných priestoroch. Otvorenou zostáva téma právnej formy školy, ktorá je od roku 2003 z rozhodnutia zriaďovateľa odčlenená od Divadla Ludus a od roku 2005 funguje ako súkromná ZUŠ, v súčasnosti s viac ako 250 žiakmi. Prichádzajú do úvahy dva varianty:

VARIANT A: Škola zostane súkromnou ZUŠ a bude pôsobiť v priestoroch, ktoré budú predmetom nájomného vzťahu medzi BSK a vlastníkom objektu, pričom škola bude BSK platiť za prenájom priestorov vopred dohodnutú sumu.

VARIANT B: Návrat k stavu, kedy bola škola súčasťou Divadla LUDUS – škola bude pripojená k divadlu, bude spadať pod jeho právnu formu (jedno IČO) a jej prevádzka bude financovaná z rozpočtu BSK.

Tieto varianty budú súčasťou návrhu komplexného riešenia budúcej prevádzky Divadla a Školy LUDUS a bude podliehať schvaľovaniu na najbližšom zasadnutí Zastupiteľstva BSK.

**Zmluvný vzťah s vlastníkom objektu**

Pracovná skupina dospela k záveru, že dĺžka nájomného vzťahu s vlastníkom objektu by mala zodpovedať vízii dlhodobého riešenia sídla Divadla LUDUS tak, aby sa stalo súčasťou kultúrnej mapy Petržalky, celej Bratislavy a bratislavského regiónu a mohlo postupne vybudovať silnú divácku základňu a stabilný vzťah s cieľovou skupinou (aj v zmysle modelu divadlo + škola). Z tohto dôvodu je predstava o nájomnom vzťahu v dĺžke 25 rokov. Výška nájomného bude závisieť od investície do adaptácie priestorov pre predmetný účel, ktorý vykoná vlastník.

**Časový plán**

Pracovná skupina pracuje od septembra 2016, z každého jej stretnutia je vypracovaný zápis. O jednotlivých krokoch skupina pravidelne informuje vedenie Úradu BSK a Komisiu kultúry na každom jej zasadnutí a taktiež zastupiteľstvo BSK (16.12.2016 ako Informácia o činnosti a záveroch pracovnej skupiny na riešenie ďalšieho pôsobenia Divadla LUDUS a Bratislavského bábkového divadla; 12.5.2017 ako príloha Správy o činnosti kultúrnych zariadení v zriaďovateľskej pôsobnosti BSK za rok 2016). Závery pracovnej skupiny vyústili do vypracovania predkladaného materiálu, ktorého súčasťou je i nasledujúci návrh ďalších krokov s časovým rámcom. Vzhľadom na aktuálny vážny stav, v rámci ktorého nebude možné udržať nájomný vzťah s Tower Stage s.r.o. v pôvodnej dĺžke do konca júna 2019, pripravila pracovná skupina všetky kroky tak, aby bolo možné sťahovanie Divadla LUDUS do nových adaptovaných priestorov čo najskôr z dôvodu možného vypovedania nájomnej zmluvy vzhľadom na rekonštrukciu budovy Tower Stage a výstavbu Eurovea 2.

1. jún 2017 – vypracovanie podrobnej Štúdie realizovateľnosti stavených úprav priestorov Kongresového centra TECHNOPOL pre potreby prevádzky Divadla LUDUS (spolu s kalkuláciou vstupov, potrebných na technologické vybavenie priestorov, budú tieto podklady slúžiť pre budúce rokovanie o kondíciách dlhodobej nájomnej zmluvy)
2. september 2017 – návrh na komplexné riešenie budúcej prevádzky Divadla a Školy LUDUS (Z BSK)
3. realizácia následných krokov vyplývajúcich zo schváleného komplexného riešenia
4. rok 2018 - realizácia adaptácie priestorov a následne plynulé sťahovanie Divadla LUDUS do nových adaptovaných priestorov

**Zoznam príloh**

Príloha č. 1 – História Divadla LUDUS (prehľad)

Príloha č. 2 – Zoznam obhliadnutých objektov

Príloha č. 3 – Cenové ponuky od 3 spoločností na dodanie technologického vybavenia priestorov, použité pri stanovení PHZ

Príloha č. 4 – Štúdia realizovateľnosti stavených úprav priestorov Kongresového centra TECHNOPOL pre potreby prevádzky Divadla LUDUS (spracováva sa)

**PRÍLOHA Č. 2 – ZOZNAM OBHLIADNUTÝCH OBJEKTOV**

1. Priestory súčasného sídla súkromnej Školy LUDUS, Palackého ul. v Bratislave, objekt obytného domu je v súkromnom vlastníctve.

*Na základe posúdenia statika a architekta v obytnom dome nie sú možné stavebné úpravy, ktoré si vyžaduje prevádzka profesionálneho divadla.*

1. Bývalý Dom detí, Škultétyho č. 5, Bratislava, vlastníkom je Jednotný majetkový fond odborových zväzov SR (bývalé pôsobisko Radošinského naivného divadla)

*Priestory spĺňajú všetky kritéria, ale na základe jednania z vlastníkom prichádza do úvahy maximálne dvojročný prenájom.*

1. Kultúrne centrum Kamel, Molecova 2,. vlastník Mestská časť Bratislava, Karlova ves

*Členovia pracovnej skupiny si prezreli priestory Karloveského Centra Kultúry v Karlovej Vsi, v ktorých pôsobí v súčasnosti Kamel klub, zložený z hudobného a filmového klubu a po viacerých rokoch stagnácie kultúrna činnosť začína ožívať, ako nás informovalo vedenie KC, z toho dôvodu koexistencia s iným súborom neprichádza do úvahy.*

1. Dom kultúry Dúbravka, Saratovská 2/a, vlastník Mestská časť Bratislava, Dúbravka

*Prítomných sprevádzal riaditeľ DK p. Varga – prehliadka veľkej sály s kapacitou 350 miest, modrej sály s kapacitou 150 miest, malej sály so skúšobňou, ďalej obslužné priestory, komunikačné priestory, galéria na poschodí a pod. Kapacity vo všetkých priestoroch sú pravidelne využívané, spolupráca oboch divadiel v zriaďovateľskej pôsobnosti BSK je možná do budúcnosti hosťovaním, pre dlhodobé pôsobenie divadla LUDUS ani pre strednodobý prenájom pre BBD priestory nemôžu byť poskytnuté.*

1. Dom kultúry B-NM, Vajnorská 21, vlastník Mestská časť Bratislava, Nové Mesto

*Z dôvodu vyťaženosti a množstva aktivít v DK dlhodobý prenájom nie je možný.*

1. Dom kultúry Zrkadlový háj – Kultúrne zariadenia Petržalky, Rovniakova 3, vlastník Mestská časť Bratislava, Petržalka.

*Kapacity vo všetkých priestoroch sú pravidelne využívané. Na základe písomnej komunikácie BSK a vedenia DK Zrkadlový háj prenájom nemôže byť poskytnutý.*

1. Dom kultúry Lúky – Kultúrne zariadenia Petržalky, Vígľašská 1, vlastník Mestská časť Bratislava, Petržalka

*Objekt ide do plánovanej rekonštrukcie zo zámerom vytvorenia komunitných aktivít. Priestory divadelnej sály a zázemie nevyhovuje požiadavkám divadla.*

1. Viacpodlažný mestský dom v zástavbe na Laurinskej ul. 14, v centre Bratislavy, vlastník TERRA TRADE, s.r.o.

*Priestory vhodné na činnosť. Vysoké finančné náklady na rekonštrukciu.*

1. Kongresová centrum v budove TECHNOPOLU na Kutlíkovej č. 17 v Bratislave Petržalke, vlastník Technopol Services, a.s.

**FOTODOKUMENTÁCIA**

  ****