**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 23. júna 2017

**Návrh**

**Zámeru dlhodobého prenájmu nehnuteľnosti – pozemku parc. č. 2667/10 vedeného na LV č. 1712 v k.ú. Karlova Ves Mestskej časti Bratislava - Karlova Ves za účelom jeho využívania na športové účely.**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

Spracovateľ:

Ing. Igor Bendík

podpredseda BSK

Bratislava

jún 2017

 Návrh uznesenia

**UZNESENIE č. ........... / 2017**

zo dňa 23.06.2017

Zastupiteľstvo Bratislavského samosprávneho kraja po prerokovaní materiálu

1. **s ch v a ľ u j e**

Zámer dlhodobého prenájmu nehnuteľnosti – pozemku parc. registra „C“ KN, parc.č. 2667/10, o výmere 4963 m2, druh pozemku - ostatné plochy vedeného Okresným úradom Bratislava, Katastrálnym odborom na LV č. 1712 v k.ú. Karlova Ves Mestskej časti Bratislava - Karlova Ves za účelom jeho využívania na športové účely.

**B. u k l a d á**

riaditeľovi Úradu Bratislavského samosprávneho kraja

zabezpečiť prípravu materiálu, predmetom ktorého bude dlhodobý nájom parc. registra „C“ KN, parc.č. 2667/10, o výmere 4963 m2, druh pozemku - ostatné plochy vedeného Okresným úradom Bratislava, Katastrálnym odborom na LV č. 1712 v k, ú. Karlova Ves ako prípad hodný osobitného zreteľa na najbližšie riadne rokovanie Zastupiteľstva Bratislavského samosprávneho kraja.

T: september 2017

**D ô v o d o v á s p r á v a**

V súčasnosti sú pozemky a stavby, zapísané na LV č. 1712, zverené Protokolom č. j. 101630/2012-SEM/11 zo dňa 19.10.2012 do správy Domova sociálnych služieb pre deti a rehabilitačné stredisko ROSA, so sídlom Dúbravská cesta 1, 845 29 Bratislava, IČO: 00603279 (ďalej aj ako „DSS ROSA“).

Časť pozemkov a stavieb DSS ROSA prenajíma a druhú časť využíva pre svoje potreby. DSS RS ROSA sa na účely pripravovaného materiálu na vyhlásenie Obchodnej verejnej súťaže na predaja pozemkov a stavieb v areáli DSS ROSA, zapísaných na LV č. 1712, v k. ú. Bratislava – Karlova Ves vyjadril dňa 16.05.2016 k vyhláseniu prebytočnosti a prípadnému odpredaju všetkých dotknutého pozemku nasledovne:

* pozemok parc.č. 2667/10 – multifunkčné ihrisko - ihrisko využívajú klienti na vonkajšie pohybové aktivity; v prípade odpredaja je nevyhnutné zabezpečiť vhodné náhradné plochy na vonkajšie aktivity. Multifunkčné ihrisko je možné umiestniť na parc.č. 2651/2 a 2648/2.

Súčasne bola v súvislosti s pripravovaným materiálom oslovená v súlade s požiadavkou, ktorá vyplynula zo zasadnutí komisií Zastupiteľstva BSK, Mestská časť Bratislava – Karlova Ves s požiadavkou o jej vyjadrenie k plánovanému predaju časti areálu DSS a RS ROSA, resp. o vyjadrenie záujmu zo strany mestskej časti o kúpu uvedenej časti areálu.

Listom zo dňa 24.05.2017, doručeným Bratislavskému samosprávnemu kraju dňa 29.05.2017 sa starostka Mestskej časti Bratislava Karlova Ves vyjadrila, že vzhľadom k tomu, že predmetom predaj sú aj pozemky, na ktorých sú vybudované športoviská a mestská časť má trvalý nedostatok športovísk, má značný záujem o dlhodobý prenájom dotknutých pozemkov.

Zámerom tohto materiálu je účelnejšie využívanie uvedeného pozemku širšou verejnosťou a súčasne zabezpečenie športového areálu v čase, keď ho nevyužíva DSS ROSA širšou verejnosťou.

Zámer dlhodobého prenájmu uvedeného pozemku sa predpokladá na dobu dlhšiu ako 10 rokov s nájomným vo výške 1,- €/ rok /celý predmet nájmu + daň z nehnuteľnosti, pričom by sa nájomca zaviazal udržiavať pozemok v užívaniaschopnom a prevádzkyschopnom stave po celú dobu nájmu na vlastné náklady s tým, že by mu bola v nájomnej zmluve ustanovená povinnosť poskytnúť ihrisko v nevyhnutnom rozsahu pre potreby BSK alebo DSS ROSA. Súčasne by bol nájomcovi v nájomnej zmluve udelený súhlas na uzatvorenie podnájomných zmlúv s futbalovými klubmi, pri zachovaní hore uvedených podmienok.

1. Výpis z LV č. 1712
2. List starostky MČ Bratislava – Karlova Ves
3. Kópia katastrálnej mapy